Wɔatwerɛ nsɛm wei ɛwɔ Asante kasa mu Ningo-Prampram(pronunciation of"Ningo-Prampram") (help·info) mpɛsoa yɛ mpɛsoa a ɛwɔ Ghana mmarahyɛbedwam. Mpɛsoa no nyaa ne din firii nkuro mmienu a ɛhyɛ mpɛsoa nom. Saa nkuro no na ɛso paa ɛne Ningo a akyɛ ne prampram ɛsua koraa sɛ wode toto afoforɔ ho a na ɛmu sua. Wɔyi mmarahyɛbedwanii baako a ne din wɔ abatoɔ nkrataa nom a ɔgyina hɔ ma saa mpɛsoa no. Ningo-Prampram wɔ Ningo-Prampram mansini wɔ Nkran punpuni mantam wɔ Ghana."Central University College"wɔ ne nkyekyɛmu no baako wɔ Miotso a ɛbɛn Prampram. Nhyehyɛeɛ gu akwan mu a wɔde ne nkyekyɛmu no baako bɛkɔ Ningo-Prampram. "Hope City" a wɔyɛɛ wɔn adwene sɛ wɔbɛsi no kasoa no nso wɔde kɔ hɔ. Nhyehyɛeɛ sane so gu akwan a wɔrebɛsi amanɔne wiemhyɛn beaɛ foforɔ wɔ baabi a ɛbɛn Ningo. Wɔ afe apem ahankron ne aduokron mmienu (1992) mu no, Stanley Basil Bade Carboo a ɔwɔ kyineeɛ amanyɔkuo National Democratic Congress peree mpɛsoa no akonnwa no bi. Enoch Teye Mensah a ɔno nso wɔ kyineeɛ amanyɔkuo National Democratic Congress nso peree akonnwa no wɔ afe apem ahankron ne aduokron nsia (1996).